Linguistica descriptiva
Linguistica descriptiva est linguisticae pars, quae ad ea, ex quibus structura linguae constat, elementa enumeranda et exponenda pertinet. Huius modi structuralis linguae descriptio contraria est descriptioni praescriptivae ad usum scholarum confectae. Linguisticae descriptivae est linguam non solum ut est sed etiam ut fuit explanare. Itaque eadem non est ac linguistica synchrona, quae linguisticae diachronae contraria est. Constat linguisticae descriptivae praesertim interesse sermonem ac usum locutorum tractare. Linguistica descriptiva, quae originem trahit ex anthropologis Americanis, qui mores et sermones aboriginum investigaverunt (Franz Boas, Edward Sapir), praesertim cum opere Leonardi Bloomfield conexa est. Hae res descriptione linguistica continentur: Descriptio phonologiae Descriptio orthographiae Descriptio morphologiae Descriptio constructionum syntacticarum Lexicon Exempla textuum.